《蕊珠宫 继重阳韵即夜游宫》
金朝·马钰

芋栗又分六个。遇投三、谓怀真个。立子三人总忘个。

细搜寻，就中认，个中个。□□性月圆圆个。真欢乐、不愁些个。

或问扶风因甚个。报君知，舍那个，得这个。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。